

**LATVIJAS REPUBLIKA**

 **PRIEKUĻU NOVADA PAŠVALDĪBA**

Reģistrācijas Nr. 90000057511, Cēsu prospektā 5, Priekuļi, Priekuļu pag., Priekuļu nov., tālr. 64107871

e-pasts – dome@priekulunovads.lv

**Lēmums**

Priekuļu novada Priekuļu pagastā

2021.gada 28.janvārī Nr.13

 (protokols Nr.2, 12.p.)

**Par īres maksas izmaiņām pašvaldībai piederošajiem dzīvokļiem daudzdzīvokļu dzīvojamā māja Raiņa ielā 7, Priekuļos, Priekuļu pagastā, Priekuļu novadā.**

Priekuļu novada pašvaldības dome (turpmāk -Dome), pamatojoties uz SIA “CDzP”, reģistrācijas Nr.44103029458 (turpmāk - Pārvaldnieks) 2021.gada 15.janvāra iesniegumu (reģistrēts Priekuļu novada pašvaldībā 2021.gada 15.janvārī, reģ. Nr.3.1-5.2/2021-336), izskata jautājumu par īres maksas izmaiņām pašvaldībai piederošajiem dzīvokļiem daudzdzīvokļu mājā Raiņa ielā 7, Priekuļos, Priekuļu pagastā, Priekuļu novadā.

Izvērtējot pašvaldības rīcībā esošo informāciju, konstatēts:

1. Priekuļu novada pašvaldībai pieder 2 (divi) dzīvokļu īpašumi daudzdzīvokļu dzīvojamā mājā Raiņa ielā 7, Priekuļos, Priekuļu pagastā, Priekuļu novadā.
2. Likuma “Par dzīvojamo telpu īri” 5. pantā noteikts, ka dzīvojamās mājas pārvaldīšanas nodrošināšana (tajā skaitā ar dzīvojamās mājas pārvaldīšanu saistītu lēmumu pieņemšana, darījumu slēgšana) ir dzīvojamās mājas īpašnieka pienākums. Ar dzīvojamās mājas pārvaldīšanu saistīti lēmumi dzīvokļu īpašumu mājā tiek pieņemti Dzīvokļa īpašuma likumā noteiktajā kārtībā. (..) Lēmumus, kas attiecas uz obligāti veicamo pārvaldīšanas darbību nodrošināšanu kopīpašumā esošā dzīvojamā mājā — pārvaldīšanas uzdevuma uzdošanu, tā atsaukšanu, mājas uzturēšanai nepieciešamo pakalpojumu līgumu slēgšanas noteikumiem, kā arī kārtību, kādā nosakāmi un maksājami obligātie izdevumi un atlīdzība par pārvaldīšanu, pieņem, ievērojot Dzīvokļa īpašuma likuma noteikumus par dzīvokļu īpašnieku kopības lēmumu pieņemšanu, un tie ir saistoši ikvienam dzīvojamās mājas kopīpašniekam.
3. Likuma “Par dzīvojamo telpu īri” 11. panta otrajā daļā noteikts, ka dzīvojamās telpas īres maksu veido: 1) dzīvojamās mājas apsaimniekošanas izdevumu daļa, kas ir proporcionāla attiecīgās izīrētās dzīvojamās telpas platībai, un 2) peļņa.
4. Ar Domes 2019.gada 20.jūnija lēmumu Nr.260 (protokolsNr.7, 52.p.) apstiprināta īres maksa apsaimniekošanas daļa 0,35 EUR apmērā par 1m2 dzīvokļa kopējās platības pašvaldībai piederošajiem dzīvokļiem daudzdzīvokļu dzīvojamā mājā, Raiņa ielā 7, Priekuļos, Priekuļu pagastā, Priekuļu novadā.
5. 2021.gada 15.janvāra SIA “CDzP” iesniegumam pievienots dzīvojamās mājas Raiņa ielā 7, Priekuļos, Priekuļu pagastā Priekuļu novadā 2020.gada 27.novembra dzīvokļu īpašnieku kopības aptauja, saskaņā ar kuras rezultātiem dzīvojamās mājas apsaimniekošanas izdevumu daļa noteikta EUR 0.41 bez PVN par 1 m2 dzīvokļa kopējās platības mēnesī.

Ņemot vērā iepriekš minēto un pamatojoties uz likuma “Par pašvaldībām” 21.pantu, “Dzīvojamo māju pārvaldīšanas likuma” 5. pantu, “Dzīvokļa īpašuma likuma” 16. panta otrās daļas 9. punktu, likuma “Par dzīvojamo telpu īri” 5. pantu un 13. panta otro daļu, Priekuļu novada domes Finanšu komitejas 2021.gada 25.janvāra lēmumu (protokols Nr.2.), elektroniski balsojot tiešsaistē, PAR –13 (Elīna Stapulone, Aivars Tīdemanis, Aivars Kalnietis, Arnis Melbārdis, Mārīte Raudziņa, Juris Sukaruks, Sarmīte Orehova, Māris Baltiņš, Dace Kalniņa, Jānis Ročāns, Elīna Krieviņa, Baiba Karlsberga, Ināra Roce), PRET –nav, ATTURAS –nav, Priekuļu novada dome **nolemj**:

1. Apstiprināt Priekuļu novada pašvaldībai piederošajiem dzīvokļiem daudzdzīvokļu mājā Raiņa ielā 7, Priekuļos, Priekuļu pagastā, Priekuļu novadā īres maksas apsaimniekošanas izdevumu daļu 0,50 EUR par 1m2 kopējās platības.
2. Īres maksas starpību par Priekuļu novada pašvaldībai piederošajiem 2 (diviem) dzīvokļu īpašumiem daudzdzīvokļu dzīvojamā mājā Raiņa ielā 7, Priekuļos, Priekuļu pagastā, Priekuļu novadā brīdinājuma termiņa laikā segt no Priekuļu novada pašvaldības budžeta.
3. Informēt īrniekus un SIA “CDzP” par īres maksas izmaiņām Raiņa ielā 7, Priekuļos, Priekuļu pagastā, Priekuļu novadā;
4. Atbildīgais par lēmuma 3.punkta izpildi – Attīstības nodaļas namu pārvaldniece Inga Ulmane.
5. Atbildīgais par lēmuma 2.punkta izpildi – Finanšu un grāmatvedības nodaļas vadītāja Ilzīte Rumba.
6. Kontroli par lēmuma izpildi noteikt Attīstības nodaļas vadītājai Vinetai Lapselei un izpilddirektoram Fjodoram Puņeiko.

Pielikumā: 1. 2021.gada 15.janvāra SIA “CDzP” iesniegums uz 1 lp;

2. 2020.gada 27.novembra dzīvokļu īpašnieku kopības iesniegums ar aptaujas rezultātiem uz 22 lp;

Domes priekšsēdētāja (paraksts) Elīna Stapulone